fr ms id en id hu ms en id en id id id id id id ms id id id id en id en id id id ms id id id en ms en id id id id id id id en en id id id id en id en id id id ms id id en id en id fi id id ms id id id id en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Moscow’ Category
Kisah Hari Satu Sembilan Satu
Emak: Wa’alaikumussalam. Ngah, happy birthday.
Saya: Eh, emak. Thank you, mak. Alamak mak! Dah pukul 7.30 dah! Ngah baru bangun je ni. Ya Allah, mak. Ngah dah lambat sangat ni nak ke hospital.
Apa punya nasiblah saya hari ini. Pukul 7.30 baru terjaga dari tidur. Itupun nasib baik emak menelefon. Tapi tujuan emak adalah untuk mengucapkan selamat hari lahir. Bergegas saya bangun urus diri, solat Subuh, menggosok labcoat dan scrub (letih sangat malam tadi sehingga malas hendak menggosok awal-awal), beri ikan makan dan berlari ke stesyen metro.
Keluar saja dari stesyen metro, salji sedang turun dengan lebatnya. Bila salji turun, kita susah hendak berjalan. Hendak buka mata pun terhad. Tapi hari ini saya berlari. Hebat tak hebatnya saya hari ini, saya berlari tak jatuh pun tau. Sampai di cloakroom, salin scrub dan terus menuju ke tingkat 10. Saya lihat jam sudah pukul 9.10 pagi. Terlewat 10 minit dah ni. Tiba-tiba doktor saya kelihatan sedang berjalan di luar bilik kami. Saya mengucapkan selamat pagi dan meminta maaf kerana terlewat. Dia senyum saja. Wah. Saya bernasib baik nampaknya!
Di hospital pun seronok juga hari ni. Kami ke OT dah melihat Vaginal Hysterectomy. Satu prosedur membuang uterus (rahim) melalui faraj (dan bukannya melalui major operation di bahagian abdomen [Abdominal Hysterectomy]). Saya dan Farah berdiri bersebelahan dengan Assistant Doctor kami. Dia sedang menyambung dalam bidang ini. Dia banyak menerangkan tentang prosedur ini kepada kami. Tapi sudahnya kesimpulan saya dah Farah hanya satu: Ya Rabbi, sakitnya. Huhuhu. Kami sebenarnya membayangkan keadaan pesakit itu selepas selesai nanti (post-operative period).
Ok. Cukup dulu. Saya hendak studi. Terima kasih semua atas ucapan yang diberikan. Saya telah mendapat hadiah yang paling istimewa daripada adik saya, Adnan. Yang paling tidak akan saya lupa ialah entri khas daripada Wanie dan video yang disediakannya untuk saya. Lejut saya menangis. Perit-perit tekak tahan air mata. Terima kasih Wanie. KS sayang kamu!
Nota 1: Balik rumah tadi, eletrik tiada. Saya berlari melihat The Harolds. Ketiga-tiganya mati kerana bekalan oksigen mereka terputus. Entah dari pukul berapa eletrik tiada. Sedihnya saya!
Nota 2: Ya ampun. Muka budak-budak sungguh saya dalam video tu. Tapi kesemua lagu yang Wanie gunakan adalah lagu kesukaan saya. Menangis lagi tadi waktu menonton video tu.
Nota 3: Terima kasih Auyun, Faiz, Aizat, Glid, Asrul, Mubin, Nazlin dan Iku!
Nota 4: Penat ni. Baru sampai dari airport.
Posted on January 20th, 2009 by Sarah  |  28 Comments »
Pagi ke hospital macam biasa. Pernah rasa malas nak ke kelas? Pagi tadi saya sangat malas. Sebab kepala terlalu pening. Petang ada janji dengan kawan di Center. Balik dari hospital terus ke Center. Dalam perjalanan baru sedar duit dalam tangan sudah sangat sedikit. Telefon ayah. Meminta simpati. Tak sampai 15 minit, ayah mesej. Duit sudah masuk. Terima kasih ayah.
Sampai di Center, kawan masih belum sampai. Kepala terlalu pening. Turun ke food court mencari kopi. Terduduk kepeningan. Makan ubat. Kawan sampai. Terus menuju ke Yiponskaya Kuhnia. Sampai di sana, seorang pelayan datang ke meja kami. Dia tenung saya, saya tenung dia. Dia cam saya sebenarnya. Isnin lepas pun saya ke sana.
Borak-borak. Makan-makan. Solat. Bincang-bincang. Fikir-fikir. Makan-makan. Solat. Rancang-rancang. Kami pun balik.
Minggu ini kerap pula telefon digunakan dan berbunyi. Semua orang penting dalam hidup: Faaiqah, Sarah Fazalul, Salman, Akak, Yasir, Acai, Nadia dan Kak Inah. Gembira. Mereka semua memang penyeri kehidupan. Cuma untuk Nadia dan Kak Inah, tak sempat nak dihubungi semula. Tunggu dah top up ya.
Nota 1: Selamat hari lahir buat Siti Sarah Fazalul Rahiman (16 Januari) dan Tok Halimah (17 Januari). Semoga Sarah dan Tok panjang umur insya Allah.
Nota 2: Pening kepala menjadi-jadi kerana kesan sampingan ubat.
Nota 3: Entri tak bermakna, kan? Komen untuk 2 entri lepas akan dibalas kemudian jika berkesempatan. Pening lagi ni. Tapi saya masih hidup.
Posted on January 17th, 2009 by Sarah  |  11 Comments »
Bangun tidur pagi ini, saya teringat bahawa seluar jeans, blaus dan tudung masih belum digosok. Bergegas saya menyelesaikan kerja ini sebelum berkejar memberi The Harolds makan. Saya lihat balang airnya samar-samar. Subuh pun belum masuk lagi waktu itu. Fikir sekejap, lalu saya ambil keputusan untuk membasuh balangnya dulu. Tiba-tiba terlamalah pula membuat kerja itu. Sampai tak sedar pintu rumah diketuk oleh makcik cleaner yang datang hendak membersihkan dapur.
Saya bukakan pintu. Makcik itu terus laju menuju ke pintu dapur. Saya yang sedang terkejar-kejar hendak bersiap sebab sudah agak lewat untuk bertolak dipanggil oleh makcik cleaner itu. Dia bertanya, kenapa saya mengunci pintu dapur. Garang sungguh suaranya. Saya menjawab, saya tinggal seorang. Kalau saya tak kunci, tiba-tiba kalau ada orang masuk melalui pintu dapur sebelah sana, siapa yang susah. Tak pasal-pasal selepas itu makcik cleaner itu bising memarahi saya. Katanya, menyusahkan dia saja yang mengusung baldi dan alat menyental yang lain terpaksa bersusah sedikit untuk membuka kunci pintu dapur.
Ya Allah. Bengang sungguh saya waktu tu. Adakah patut saya yang dimarahnya sedangkan apa yang saya buat itu untuk tujuan keselamatan diri? Saya masuk bilik air dengan muncung panjang dan saya mengomel di dalam Bahasa Melayu. Biarlah dia nak kata apapun. Saya buka semula pintu bilik air dan menuju ke dapur. Saya katakan padanya, esok lusa tak datang pun tak mengapa. Saya dah bersihkan dapur tu awal-awal lagi. Bersih berkilat. Tak payah dia susah-susah datang.
Terus saya masuk bilik untuk mengambil kot saya. Dan waktu itu jugalah dia sudah mula hendak keluar dari rumah. Tiba-tiba dia berpusing dan menyambung bebelannya pada saya. Katanya, kalau tak mahu dia datang membersihkan dapur esok lusa, jangan guna dapur tu. Nanti kalau kotor dan tak dibersihkan, admin akan memarahinya pula. Ya ampun. Dah tu selama ni dia tak datang tu, siapa yang bersihkan dapur tu? Jiran rumah sebelah? Jangan harap. Dapur tu berkilat bersih sebab saya dah bersihkan sepanjang makcik tu tidak datang. Entah cuti apa lama sangat jadinya. Saya tak membalas. Saya biarkan saja. Boleh hilang mood pagi-pagi kalau dilayankan sangat makcik ni.
Saya berjalan super laju ke metro dan dari metro ke hospital. Memang agak terlambat. Sudahlah saya perlu berjumpa doktor saya dulu pagi ini. Sampai saja, salin scrub, naik tingkat 10, tunggu doktor datang dan saya memberitahunya bahawa saya perlu ke poliklinik pelajar di Kievskaya hari ini. Tak ada masalah. Dia lepaskan saya keluar pada pukul 10.30 pagi.
Janjitemu saya di poliklinik pada jam 11.30 pagi. Tapi saya terlewat sampai. Hampir 11.45 baru saya mejenguk di unit Heamatology di tingkat 3. Aduh. Sekali lagi saya kena marah. Bertahanlah saya mendengar bebelan seorang jururawat di situ. Saya terlewat kerana jalan sesak. Menyesal rasanya saya naik avtoline. Tapi kalau jalan kaki ke stesyen metro, jauhlah pula. Pasti akan lambat juga.
Selesai mengambil keputusan ujian darah saya yang lalu, saya menuju ke bilik rawatan. Doktor menanti di sana untuk konsultasi. Nah. Sekali lagi saya kena marah. Kena bebel dari A sampai Z untuk setiap yang tertera pada kertas keputusan ujian darah saya.
Ada yang faham kenapa saya kena bebel oleh doktor? Tahniah.
Serius tiada mood untuk buat apa-apa dah lepas tu. Hajatnya, disebabkan dapat balik awal (tengahari saya dah sampai rumah), saya hendak memasak. Sekarang, nak buat apa-apapun dah tak lalu.
Nota 1: Sistem dapur rumah saya bergabung dengan rumah sebelah. Pendek cerita, jiran rumah sebelah boleh mengakses ke rumah saya melalui dapur. Mereka semuanya berbangsa Kazakhstan, Ukrain dan Russia sendiri. Sebab tu saya sentiasa mengunci pintu dapur. Tak logikkan makcik tu marah-marah saya pagi-pagi begitu. Nasib baik saya jenis tak menjawab. Kalau tak, berapi dapur pagi tadi.
Nota 2: Ah, memang tak ada mood! (-_-)
Posted on January 15th, 2009 by Sarah  |  26 Comments »
Saya tidak tahu ke mana masa saya terbang. Pejam celik mata, terasa hari berlalu terlalu cepat pula. Tak sempat hendak menikmati hari. Pagi gelap sudah keluar ke hospital. Balik ke rumah semula, hari sudah gelap semula. Entah bila matahari muncul dan menyinar pun saya tak sempat sedar. Orang kata lucu, tapi saya rasa haru.
Hai semua. Nama saya Stewart. Saya tahu saya fotogenik. KS pun kata saya begitu. Saya cantik, fotogenit dan juga gedik. Banyak songeh. Tapi saya selalu layan KS berborak tau. Sebelum dia pergi hospital, dia berborak dengan saya. Dia bagi saya makan. Dia bagi air baru. Itu sebab saya makin suka mengada-ngada dengan KS. Sebab KS tetap akan layan saya walau gadik macam manapun saya.
Hai semua. Nama saya Mickey. Saya seorang yang pemalu. Saya tak pernah bagi peluang orang tatap wajah saya lama-lama. Saya suka tidur. Kasihan KS. Bila dia hendak bercakap dengan saya, saya buat tidak tahu saja. Bagi saya, tidur itu nikmat. Boleh membesarkan badan dan memberikan kepuasan yang terbaik untuk saya. Saya tak suka bermain roda pusing-pusing tu. Nanti badan saya tak bulat dah. KS juga yang tak suka nanti, kan. Disebabkan saya suka tidur, sampaikan hendak bergambar ni pun, KS terpaksa buka rumah saya supaya saya keluar bermain. Oh. Tidur itu memang hobi saya.
Nota 1: Penjodoh bilangan untuk manusia? Aduh. Mereka memang budak-budak di mata saya!
Nota 2: Stewart, Mickey dan The Harolds tu adalah matahari hidup saya sekarang.
Nota 3: Kan seronok kalau balik kerja ada anak menanti di rumah =p
Posted on January 14th, 2009 by Sarah  |  42 Comments »
Salam Buat Si Comel
Kalau di rumah, jika saya hendak mengejut adik bertuah saya yang berdua itu bangun tidur, saya mesti akan mengetuk pintu bilik mereka, membukanya perlahan-lahan dan memberikan salam dengan nada saya yang tersendiri.
Sambil itu, saya akan tersengih sendiri sebab saya sudah mula dapat menjangkakan reaksi mereka berdua apabila disentuh untuk dibangunkan, baik untuk solat Subuh atau untuk ke sekolah. Yang pasti, nada itu hanya saya gunakan untuk mengejut mereka bangun. Begitu juga yang saya gunakan untuk adik-adik saya yang sudah besar. Baik Adam mahupun Adi jika dia ada pulang dari asrama.
Percaya atau tidak, dalam pada bersendirian di sini selama dua hari ini, saya sudah berkali-kali memberikan salam dengan nada yang sama. Lagaknya, seperti ada budak kecil di dalam rumah ini. Padahal, saya hanya memberikan ucapan salam itu ketika membuka pintu bilik sebelah yang kosong semata-mata untuk menjenguk Stewart, Mickey dan Harold. Mereka semua ibarat budak-budak kecil yang comel di mata saya.
Siapa mereka? Stewart dan Mickey ialah dua ekor hamster yang dipelihara oleh Emy. Harold pula ialah seekor ikan kecil yang diperlihara oleh Diba. Saya ni memandai-mandai saja memberikan namanya Harold. Kasihan Harold tak bernama selama ni. Jadi, setiap kali saya menjenguk mereka untuk memberi mereka makan atau sengaja hendak berbual kosong, saya akan membuka pintu perlahan-lahan, seperti takut mereka terbangun daripada tidur kerana terkejut dan kemudian memberikan salam menggunakan nada biasa saya ketika mengejut adik-adik.
Sungguh. Stewart, Mickey dan Harold sangat comel. Tadi saya baru selesai memberi Harold makan malamnya. Sangkar mini milik Stewart dan Mickey pula saya usung masuk ke bilik saya. Setidak-tidaknya saya dapat melihat keletah mereka bermain pusing-pusing pada roda mini milik mereka di dalam sangkar masing-masing. Insya Allah ada peluang nanti saya tunjukkan gambar mereka.
Nota 1: Saya rindu adik-adik! Teringat semasa saya, Aiman dan Zizi mengecat bilik mereka bersama-sama. Lebih banyak buat kecah daripada bekerja. Tapi hasilnya cantik, kan!
Nota 2: Kaklong telah selamat di Mukah sana. Haha. Sekolahnya ceruk bangat! Tapi dah namapun anak tokey broadband kan. Haruslah dia dapat online setiap hari sebab ayah bekalkan sebuah broadband untuk dia. Huhu.
Nota 3: Stok Nescafe saya sudah habis semalam. Tapi saya masih belum membeli yang baru. Saya boikot produk Nestle. Tunggu esok selepas balik dari hospital baru hendak singgah di supermarket mencari kopi buatan tempatan. Minum Nescafe seperti minum darah pula. Demimu Palestin! (-_-)
Posted on January 11th, 2009 by Sarah  |  41 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)